**ELŐTERJESZTÉS**

**A Gazdasági és Jogi Bizottság 2021. szeptember 27-i ülésére**

**Javaslat önkormányzati tulajdonú gazdasági társaságok szervezeti és működési szabályzatának módosítására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a gazdasági ügyeket ellátó bizottság dönt a szervezeti és működési szabályzat módosítása kérdésében.

1. FALCO KC Szombathely Kft.

Gráczer György, a FALCO KC SzombathelyKft. ügyvezetője a társaság SZMSZ-ének módosítására tett javaslatot. A Szervezeti és Működési Szabályzat módosítását az időközben bekövetkezett jogszabályváltozások, valamint személyi változások indokolták.

Az SZMSZ módosítás a jelen előterjesztés 1. számú melléklete.

2. Savaria Turizmus Nonprofit Kft.

Grünwald Stefánia, a Savaria Turizmus Nonprofit Kft. ügyvezetője a társaság SZMSZ-ének módosítására tett javaslatot, amit az indokol, hogy a Kft. 2021. július 01. napjától átvette a Történelmi Témapark („Ferenceskert”) üzemeltetését, aminek következtében bővült a társaság feladatköre, munkavállalói létszáma.

Az SZMSZ módosítás a jelen előterjesztés 2. számú melléklete.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2021. szeptember 21.**

 **/: Dr. Nemény András :/**

**I.**

**Határozati javaslat**

**…./2021. (IX. 27.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva a FALCO KC Szombathely Kft. Szervezeti és Működési Szabályzatának módosítását az 1. számú mellékletben foglalt tartalommal jóváhagyja.

**Felelős:** Dr. Nemény András polgármester

 Dr. László Győző alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője

 Gráczer György, a társaság ügyvezetője)

**Határidő:** azonnal

**II.**

**Határozati javaslat**

**…./2021. (IX. 27.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva a Savaria Turizmus Nonprofit Kft. Szervezeti és Működési Szabályzatának módosítását az 1. számú mellékletben foglalt tartalommal jóváhagyja és elfogadásra javasolja a társaság taggyűlésének.

A Bizottság felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

 Dr. László Győző alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője

 Grünwald Stefánia, a társaság ügyvezetője)

**Határidő:** a társaság taggyűlése